Douwe Amels

Douwe Jorn Amels (født 16. september 1991 i Drachten) er en nederlandsk friidrettsutøver som konkurrerer i høydehopp.

 Idrettskarriere 
Amels deltok ved junior-VM i friidrett 2010 i Moncton i Canada. Her hoppet han 2,14 i kvalifiseringen, samme høyde som de som gikk til finalen, men siden han greide dette på tredje forsøk ble han ikke med til finalerunden.IAAF - 13th IAAF World Junior Championships > High Jump - men, besøkt 7. april 2015. 

I 2011 vant han sine første nasjonale mesterskap som senior. Han vant både innendørs og utendørs dette året. Han ble dermed også kvalifisert til U23-EM i friidrett 2011 i Ostrava, men der greide han bare 2,08 i kvalifiseringen, og nådde ikke finalen.European Athletics - 8th European Athletics U23 Championships Ostrava  CZE  14 - 17 July , besøkt 7. april 2015.

Han forbedret sin personlige rekord innendørs til 2,22 i Leverkusen i februar 2012, ved det åpne vesttyske mesterskapet i friidrett.Losseveter.nl - Douwe Amels springt 2m22 in Leverkusen , besøkt 7. april 2015. Han forsvarte de nasjonale titlene sine både innendørs og utendørs denne sesongen. 

Ved det nederlandske mesterskapet innendørs i 2013 kom han på 2.-plass, bak Jan Peter Larsen. Larsen hoppet 2,21 og Amels 2,14. Amels deltok ved U23-EM i friidrett 2013 i Tammerfors i juli, der han vant mesterskapet med ny personlig rekord på 2,28 meter. Han greide både 2,26 og 2,28 på første forsøk, og gjorde også tre forsøk på 2,30, uten å lykkes.European Athletics - 9th European Athletics U23 Championships, Ratina Stadium Tampere  FIN  10 - 14 July , besøkt 7. april 2015. En knapp uke etter U23-EM deltok han ved det nederlandke mesterskapet utendørs, der han igjen vant høydehopp, denne gangen med 2,21 meter. Ved VM i friidrett 2013 i Moskva greide han bare 2,17 i kvalifiseringen, og ble ikke kvalifisert til finalen. 

Amels vant sin fjerde nederlandske innendørstittel på rad i 2014, da han vant innendørsmesterskapet i Apeldoorn i februar. I juli forsvarte han også utendørstittelen sin, da han vant det nederlandske mesterskapet med en høyde på 2,18 meter. 

I februar 2015 vant han det nederlandske mesterskapet innendørs. Nederland deltok i First League ved Lag-EM i friidrett 2015, der Amels kom på 7.-plass i høyde.

 Referanser 

 Eksterne lenker 

  Offisiell hjemmeside

Kategori:Personer fra Smallingerland
Kategori:Nederlandske høydehoppere
Kategori:Nederlandske mestere i friidrett
Kategori:Deltakere for Nederland under VM i friidrett 2013
Kategori:Deltakere for Nederland under VM i friidrett 2019
Kategori:Deltakere for Nederland under EM i friidrett 2022
Kategori:Deltakere for Nederland under EM i friidrett innendørs 2023
Kategori:Europamestere i friidrett innendørs for Nederland
Kategori:Deltakere for Nederland under VM i friidrett 2023
Kategori:Deltakere for Nederland under EM i friidrett 2024